ཁ་ལོཌི་ཡ་དང་ཕབ་ལོ་གཉིས་ནི་ལྷོ་ཨ་ཕེ་རེ་ཁའི་རྒྱལ་ཁབ་ནང་ཡོད་པའི་འགྲོ་བ་མིའི་ཐོབ་ཐང་ཐོག་ལས་ཀ་བྱེད་མཁན་གྱིས་གཞུང་འབྲེལ་མིན་པའི་ཚོགས་པ་ཞིག་ནང་ལས་ཀ་བྱེད་ཀྱི་ཡོད།ཁོང་གཉིས་ཀྱིས་ཟླ་བ་ཁ་ཤས་རིང་རྒྱལ་ཁབ་དེའི་དྲག་པོའི་དམག་དཔུང་གི་སྲིད་བྱུས་འོག་དམྱལ་བ་མི་ཡུལ་དུ་མྱོང་བ་ལྟར་མནར་གཅོད་མྱོང་མཁན་གྱིས་མི་ནས་བདེན་དཔང་ཚིག་ཐོ་ལེན་ཁར་ཕྱིན་པ་རེད།དེའི་སྐོར་ལ་མི་སུས་ག་རེ་ག་རེ་བཤད་སོང་ཞེས་ཞིབ་ཕྲ་སྐད་ཆ་དྲིས་པ་ཡིན་ན་དེ་བཤད་ཡག་ལ་དཀའ་ལས་ཁག་པོ་ཞིག་ཆགས་ཡོད།གང་ཡིན་ཞེ་ན་བློ་སྟོབས་ཆེ་བའི་མི་དེ་ཚོའི་མི་ཚེར་དཀའ་ངལ་འཕྲད་སྲིད་པ་ཞིག་ཡིན་པ་མ་ཟད་ཚོགས་པ་དེའི་ཚོགས་མི་ལ་ཡང་དོ་ཕོག་འགྲོ་སྲིད་པས་དེའི་སྐོར་ལ་འགྲེལ་བརྗོད་བྱེད་ཀྱི་མ་རེད།གནས་ཚུལ་དེའི་སྐོར་ད་ལྟ་ཚོགས་པའི་དྲ་ཐོག་གློག་ཀླད་ནང་གསོག་འཇོག་བྱས་ཡོད།ཉེན་སྲུང་གིས་གནད་དོན་རྐྱེན་པས་ཁ་ལོཌི་ཡས་གནས་ཚུལ་དེ་ཚོ་འོད་སྡེར་ནང་ཕབ་བཤུ་བྱས་ཏེ་ལས་ཁུངས་ཀྱིས་ཕྱི་ལོགས་སུ་བཞག་ཡོད།